MK ควัก 100 ลบ. ซื้อ “ฟรีโซน แอสเซท” จาก AQ เพิ่มพื้นที่คลังสินค้า
MK ควัก 100 ลบ. ส่งบริษัทย่อย “พรอสเพค” ซื้อหุ้น “ฟรีโซน แอสเซท” จาก AQ หวังเพิ่มพื้นที่คลังสินค้าให้เช่าอีกไม่น้อยกว่า 20,243 ตารางเมตร
MK ควัก 100 ลบ. ส่งบริษัทย่อย “พรอสเพค” ซื้อหุ้น “ฟรีโซน แอสเซท” จาก AQ หวังเพิ่มพื้นที่คลังสินค้าให้เช่าอีกไม่น้อยกว่า 20,243 ตารางเมตร
15 ต.ค. 2564

บริษัท มั่นคงเคหะการ จำกัด (มหาชน) หรือ MK เปิดเผยว่า ที่ประชุมคณะกรรมการของบริษัทครั้งที่ 10/2564 เมื่อวันที่ 15 ต.ค.2564 ได้มีมติอนุมัติให้บริษัท พรอสเพค ดีเวลลอปเมนท์ จำกัด (พรอสเพค) ซึ่งเป็นบริษัทย่อยของบริษัท โดยบริษัทถือหุ้นในสัดส่วน 100% ซื้อหุ้นสามัญบริษัท ฟรีโซน แอสเซท จำกัด (ฟรีโซน แอสเซท) จำนวน 1,825,000 หุ้น มูลค่าที่ตราไว้หุ้นละ 100 บาท รวมเป็น 182,500,000 บาท ในราคารวม 100,000,000 บาท จาก บริษัท เอคิว เอสเตท จำกัด (มหาชน) หรือ AQ จำนวน 1,824,998 หุ้น
ทั้งนี้การลงทุนดังกล่าว พรอสเพคจะสามารถเพิ่มพื้นที่อาคารคลังสินค้าให้เช่าได้อีกไม่น้อยกว่า 20,243 ตารางเมตร ในโครงการบางกอกฟรีเทรดโซน โดยพรอสเพคจะไม่มีค่าใช้จ่ายในการบริหารจัดการเพิ่มเติม เนื่องจากพรอสเพคมีทีมบริหารพื้นที่ในโครงการบางกอกฟรีเทรดโซนอยู่ก่อนแล้ว
อย่างไรก็ตามคาดว่าจะชำระเงินราว 75 ล้านบาท ในวันที่ 29 ต.ค. 2564 ทำสัญญาซื้อขายหุ้นและโอนหุ้น และชำระ 25 ล้านบาท ภายในวันที่ 17 พ.ย.2564